**«Lesson Study»- іс-әреетті зерттеу сабағы**

«Lesson Study» іс-әрекетті зерттеу сабағын бастамас бұрын біз бірлесе отырып, мектебіміздегі білім сапасы нысаналы 7-Б сыныбын таңдадық. Сабақ өту барысында қандай әдіс-тәсілдерді сабақта қолданған тиімді екеніне көз жүгіртіп, бірлесе отырып жоспар құрдық. Төрт сабақты зерттеуде оқыту мен оқудағы тәсілді "Топтық және жұптық жұмыстар арқылы оқушы белсенділігін арттыру" деп алып, жұмысымызды өрбіттік. Мақсатымыз: А,В,С деп таңдап алған үш оқушымыздың біз белгілеген табыс критерийіне жетуін бақылау және сыныптың тұтастай топтық жұмыстар арқылы белсенділікпен жұмыс істеуі.
 Біз 7-б сынып оқушылары арасынан А,В,С деңгейлі оқушыларды анықтап алдық. Олардың деңгейлері әртүрлі А деңгейіне О есімді оқушыны- (оқу үлгерімінің деңгейі жоғары), В деңгейіне Б есімді оқушыны – (оқу үлгерімінің деңгейі орта), С. деңгейіне Е есімді оқушыны – (оқу үлгерімінің деңгейі төмен ) алып отырмыз.

Іс -әрекетті зерттеу жұмысына психолог және пән мұғалімдері бірлесе сабақтарға ену арқылы А,В,С деңгейіндегі оқушыларды зерттеу жұмысын бастадық. Бірлесе жоспар құру кезіндегі бірінші сабағымызды химия пәнінің мұғалімі Қаратай Ж. «Табиғи қышқылдар мен негіздер. Индикаторлар. Ерітінділер ортасының қышқылдылығы мен негізділігін зерттеу» деген тақырыпта зерттеу сабағын өтті.Ол өз сабағында бірнеше модулдерді пайдалана отырып, оқушылардың қызығушылығын оятты. АКТ-ны тиімді пайдалана алды. Бірақ техникалық ақауға байланысты маңызды ақпаратын көрсете алмай қалды. Сын тұрғысынан ойлау, диалогтік оқыту модулін пайдаланды.

Топпен жұмыс жасау арқылы оқушылар бір-бірімен пікірлесті, бірлее ынтымақтаса жұмыстар атқарды. Тапсырмаларды жас ерешелігіне байланысты беріп отырды. Бірақ жаңа сабақ өте күрделі болғандықтан оқушылар баяу қозғалды. Түсіну қиынға соқты.

7-Б сыныбындағы бастауыш сынып мұғалімі Мейрбекова Л. А деңгейіндегі О есімді оқушыны, биология пәнінің мұғалімі Қараш Ж. В деңгейіндегі Б есімді оқушыны, С. бастауыш сынып мұғалімі Тұрғанова Э. С деңгейіндегі Е есімді оқушыны сабақ барысында бақылып, зерттеу жұмысын жүргізді. Сабақтың соңында пән мұғалімдері бірлесе А,В,С деңгейіндегі оқушыларды бақылауда А деңгейіндегі О есімді оқушыны өз деңгейінде емес екенін, В деңгейіндегі Б есімді оқушы сабаққа қатысу ынтасы жақсы,С деңгейіндегі Е оқушының өзіне деген сенімсіздігін байқадық. Сабақ соңында бақылаудағы А,В,С деңгейіндегі оқушылардын сұхбаттар алынды. Оқушылар сабақтан алған әсерлерін айтты.

Lesson Study-дың екінші сабағыy 16.01 2019 ж күні биология пәнінің мұғалімі Қараш Ж. өтті. болды. Сабақтың тақырыбы Өсімдіктердегі бөліп шығару өнімдері: тыныс алу мен фотосинтездің бастапқы және соңғы өнімдері. Қараш Ж. сабақ барысында бірнеше модулдерді кіріктіре отырып, сабағын өтті. Сыныптағы оқушылардың жас ерекшеліктеріне сәйкес, тапсырмалар берілді. Оқу үшін бағалау және оқуды бағалау модулін басшылыққа ала отырып, оқушылардың өзін-өзі бағалауы мен өзгені дұрыс бағалай білуіне ықпал жасады. Сабағының мақсатына жетуде, оқушылардың қызығушылығын арттырып, ой-өрісін дамыту барысында «Құпия зат» әдісін тиімді пайдалана білді. Жұптық жұмысты «Ауадан алу» ойыны бойынша жүргізді. Сабақ барысында АКТ-ны тиімді пайдалана алды. Оқушылармен мұғалім арасында және кері байланыс барын білу үшін білім деңгейлерін тексеру мақсатында дайындаған сұрақтарын интербелсенді тақтадан көрсетті. Олар әрбір сұраққа ережесін айтып нақты мысал келтіріп жауап берді.Сонымен қатар баланың білім деңгейін анықтау, оқушы еңбегін мадақтау, оқушының жауапты ойланып беруіне уақыт бөлу, жауаптарын мұқият тыңдау, сабақ барысында өте жоғары деңгейде байқалды. Оқушылардың сабаққа деген ынтасы мен қызығушылығы ерекше болды.

«Сабақ соңында А,В,С деңгейіндегі оқушылармен жеке сұхбат жүргізілді. А деңгейіндегі О есімді оқушы сабақтағы тапсырмаларға жауап беру қиын болған жоқ десе, В деңгейіндегі Б есімді оқушы тапсырмаларды орындау кезінде қиналдым десе, С деңгейіндегі Е есімді оқушы менде қобалжу,өзімнің жауабыма сенімсіз болдым деп жауап берді.Біз бірлесе отырып сабақтағы А,В,С есімді оқушылардың деңгейін талқылап, келесі өтілетін сабақтың жоспарын ойластырдық. Екінші сабақта А деңгейдегі О есімді оқушы А деңгейіне толық жетті. Сабақтың өту барысы шынайы болды. Оқушылар өсімдіктердігі бөліп шығару өнімдерін толық меңгеріп білді.Жоспардағы саралау шаралары тиімді түрде өтті. Сабақтың бөлінген кезеңдері белгіленген уақыт ішінде толық орындалды.Сыныптағы ахуал өте көтеріңкі көңіл күйде болды.

 LessonStudy–ң үшінші сабағын Тұрманов Б. «Топырақ құрамы мен құрылымы» деген тақырыпта өтті. АКТ-ны тиімді пайдалана алды. Оқушыларды төрт топқа бөліп,сыни тұрғыдан ойлауға«Түрткі, сынақтан өткізу, қайта бағыттау» сұрақтарын қою арқылы үй тапсырмасын пысықтап алды. Қызығушылығын арттыру мақсатында сурет берілді. Суретке қарап оқушылар жаңа сабақтың тақырыбы мен мақсатын анықтай алды. Мағынаны тану кезінде мұғалім оқушыларға ашық сұрақтар қойды. Оқушылардың пікірін тыңдап, талдау жасау арқылы дұрыс жауапқа бағыттай білді. Оқушылар топырақты қалыптастырушы факторларды анықтап,сыни тұрғыдан өз ойларын суреттердегі бейнемен салыстыру арқылы дұрыстығына көз жеткізді.Бір кесек топырақты стакандағы суға салып, қандай өзгеріс болғанын зерттеді.

Топ мұғалімдері алдын-ала әзірленген зерттеу мақсаттары бойынша бақылау жұмыстарын жүргізіп отырды. Яғни , мұғалім оқушыларды топпен жұмыс істету арқылы,диалогтік әдісті пайдалану негізінде, сын тұрғысынан ойлау стратегиясын пайдаланып мақсатына жеткендігі аңғарылды.Сабақ соңында топ мүшелері табыс критерийлері бойынша талқылау жасады.

Сабақ соңында пән мұғалімдері А,В,С деңгейіндегі оқушылармен жеке сұхбат жүргізді. А деңгейіндегі О есімді оқушының сабаққа деген ерекше қызығушылығын байқадық.
Талқылау барысында таңдап алынған С деңгейіндегі Е есімді оқушымызда өзгеріс болды, яғни жұптық жұмыстың нәтижесінде оқушы топтағы жұбымен диалогқа түсіп сұрақтарға жауап берді,постер қорғағанда өз ойын білдірді. Бұл С деп таңдап алынған оқушы үшін үлкен жетістік болды, бұған сынып оқушылары түгелімен қуанды. Ал В деңгейіндегі Б есімді отбасылық жағдайына байланысты сабаққа келмеді.

Келесі кезекте А деп таңдап алған оқушы туралы бақылаушысы өте жоғары деңгейдегі пікірге тоқталды. Өйткені, бұл оқушы тек оқулықтағы мәліметпен тоқталып қалмай, жан-жақты ізденетінін, бір құлшыныспен,мақтанышпен өз тобының постерін қорғап шықты.
Зерттеуге тиісті А,В,С үш оқушыдан күтілетін нәтижелер нақтыланды және соған қарай сабақтың басымдықтары анықталды.
Сабақ барысында С оқушының тобындағылар оны сөйлетуге, жауап беруге дайындап, топ ережесін орындауға тырысып бақты. А оқушыны да бақылап жүрген мұғалім,топпен жұмыс жасаудың тиімділігін байқады.
А деңгейіндегі О есімді оқушымыз әдеттегідей өз тобына көшбасшылық жасап ,әр тапсырма сайын дайын екендіктерін білдіріп, алғашқы болып белгі беріп отырды. Сабақ соңында кері байланыс парағынан осындай сабақтың әсері мол екенін байқадық.

Lesson Study–ң төртінші сабағын 16.01.2019 ж. күні тарих пәнінің мұғалімі Тағаев Ж өтті.Оқушыларды **«**Смарт бейджиктер арқылы**»** 4 топқа бөлді. Үй тапсырмасын пысықтау мақсатында сәйкестендіру тестін орындады. Жаңа сабақтың тақырыбы

Қазақстандағы моңғол шапқыншылығы. Диалогтық оқыту, жұппен жұмыс, талантты оқушыны тану, сыни тұрғыдан ойлау әдістері қолданылады. Бір сөзбен айтқанда А,В,С деп белгіленген үш оқушы біз межелеген табыс критерийлеріне жетті.

С деңгейіндегі Е есімді оқушы бейтарап отыратын күйден арылды, В деңгейіндегі Б есміді оқушының кері байланыс парағын көрген бақылаушы мұғалім,үлкен ризашылық білдірді. А деңгейіндегі О есімді оқушы өзінің көп ізденетінін, білімге құштарлығын, тобымен ынтымақтаса жұмыс істейтінін көрсетті.
Сабақтарында сын тұрғысынан ойлау, диалогтік оқыту, көшбасшылық, оқу үшін бағалау және оқытуды бағалау,оқыту мен оқуда АКТ-ны қолдану модулдері жүзеге асты. Топпен, жұппен жұмыс жасау арқылы оқушылардың арасында ынтымақтастық, ұйымшылдық орын ала бастады. Өзара әрекеттесіп, ойласып жұмыс жасай білді.  Мұғалім сабақта оқушыларға қалыптастырушы бағалау арқылы «керемет», «жарайсыңдар» деген сияқты қолдау көрсететін мақтау сөздерді көп пайдаланды. Оқушы оқу үшін бағалау және оқытуды бағалау арқылы бала өз жұмысын ғана емес, басқаның жұмысын саралап, талдап, бағалай алды. Мұғалім ең бастысы, алдағы жұмысын бағытын анықтай алады. Оқушының жұмысын өлшемдер арқылы бағалау нәтижесін жақсартуға, не істеу керектігін түсінуге мүмкіндік берсе, жетістігі үшін мадақтап, қолдау көрсету бойына сенім ұялатады. Оқушы өзін-өзі бағалау арқылы оқуын қалай жақсартуға болатындығын көре алады. Қызығушылығы артып, белсенді жұмыс жасайтынына осы тәжірибе барысында көз жеткіздік.

Қорыта келе сынып оқушыларын топтарға бөліп оқытудың тиімділігі - нашар оқитын оқушылар көпшіліктің көлеңкесінде қалмайды, әр оқушы өз бетімен жұмыс жасайды және шығармашылықпен бәсекелестікті қалыптастырады, өзін- өзі бағалауға үйренеді дегім келеді. «Ойлан, бірік, жұптас» әдісі – оқушының оқу нәтижесінің үнемі ілгерілеп және дамып отыруына ықпал ететін, мұғалім мен оқушы арасындағы кері байланысын қаматамасыз ететін үдеріс. Қалыптастырушы бағалаудың әдіс-тәсілдерін сабақтың әр түрлі кезеңдерінде: жаңа тақырыпты түсіндіруде, тапсырма орындау кезеңінде, мұғалімнің оқушыға жұмысының нәтижесін жақсарту мақсатымен кері байланыс ретінде ақпарат беру барысында да қолдануға болады. Бұл курстан өту кезімде көптеген әдіс-тәсілдерді меңгердім. Әріптестерімнің сабақтарына кіріп, тәжірибе алмастым.

Lesson Study нәтижесінде біз оқушылардың білімдерін жаңа тәсілдер арқылы кеңейте алдық және оқушыларымыздың оқу үдерісіне толыққанды қатысуына ықпал ете білдік.Сабақ соңында өз мақсаттарымызға жеттік, қалыс қалған оқушылар болған жоқ.Бағдарламаның жеті модулін ықпалдастыра отырып,оқушылардың сұрақтарға толық жауап беруіне,ойларын ашық айтуына дағдыландырдық. Болашақта осындай әдіс- тәсілдерді қолдана отырып оқушыларымыздың білім, білік дағдыларын арттырамыз. Талантты және дарынды оқушыларға күрделенген тапсырмалар беруге ізденеміз. Lesson Study-ді өткізген мұғалімдермен соңғы талқылау,талдау жұмысы мақсатында кедесу сағатын жасағанда, Ж есімді әріптесім, өте үлкен сезіммен , толқып тұрып рахметін айтты және әрі қарай жалғастыратынын, енді басқа сыныптар үшін де қолданып көретінін ризашылықпен жеткізді.
Осы жерде, « Мұғалімдер , өз кезегінде , өзінің сабақ беруіне емес, оқушылардың оқу ептілігін дамытуға назар аударуы тиіс.Осы мақсатта мұғалім оқыту ортасын құру керек, соның арқасында оқушылар ақпаратты енжар қабылдамай, оқу үдерісіне белсенді қатысатын болады» деген Выготскийдің сөзінің ақиқаттығына көзім жетті.

Жалпы «Lesson Study»- іс-әреетті зерттеу сабағында жеткен  жетістіктеріміз:

·        Мәселенің  ең  негізгі  түйінді  табуға  дағдыланды;

·        Оқушылар  өз  бетінше  ізденуге  үйренді;

·        Сұрақ  қойып, сұрақтарға  жауап  беруге  машықтанды;

·        Тақырыпқа  деген  жан – жақты  түсінігін  аңғара   отырып,  ынтасын

 одан  әрі  дамытуға  мүмкіндік  жасалды;

Болашақта: Әрбір сабақтарымда жеті модульді тиімді пайдаланып, бұрынғы әдіс-тәсілдеріме өзгеріс енгізуді жоспарлап отырмын.Сабақта болған кедергілерді оқушылармен бірлесіп шешу арқылы оларды келешек сабақтарды түзгенде болдырмау жолдарын іздестіруді ойландым. Жеті модулді ықпалдастырып, оқушылырдың ойлау қабілеттерін, сабаққа қызығушылығын, зейінін қалыптастыру үшін өз сабағыма кіріктіріп, оқушылардың жан-жақты білім алуына осы модульдерді пайдалануды мақсат етіп қойдым.Талантты және дарынды оқушыларды шығармашылық жұмысқа баулуға бағытталған жоспар құруды көздеп отырмын. Жаңа әдіс-тәсілдерді тиімді пайдалана отырып, бәсекелестікке қабілетті жеке тұлғаны қалыптастыруға өз үлесімді қосамын деп алға мақсаттар қойдым. Өзін-өзі бағалайтын, өзгені дұрыс бағалай білетін жеке тұлғаны қалыптастыруды және жас ерекшелігіне сай тапсырмаларды дайындауды алдағы міндеттеріме қойдым. Алдағы уақытта сабақтарымда бұдан да басқа бағалаудың түрлерін іздестіріп пайдалана білу, оқушының қызығушылығын арттыру деп алдыма мақсат қойдым. Осы мақсатқа жету үшін ізденіп, оқып, тренермен, әріптестеріммен кеңесе отырып, әліде болса мен білмейтін, оқушы үшін қызықты, нақты баға беретін бағалаудың жолдарын қарастырып, тәжірибемде іске асырамын деп ойлаймын. Ынтымақтастық атмосферасын қалыптастыра отырып, баланы оқытуға үйрету, оның кiшiгiрiм болса да жасаған еңбектерiн бағалап отыру маңызды екендiгiн ескерiп отырамын.